Boris Johnson pleacă de la conducerea conservatorilor și a guvernului.
Excentricul politician britanic a demisionat, dar rămâne premier interimar. Ministrul Apărării, Ben Wallace, este favorit la postul de premier. 58 de conservatori i-au cerut demisia lui Boris Johnson.
Ieri spunea că nici prin gând nu-i trece să plece și s-a agățat de scaun până când propriul partid l-a obligat să demisioneze. Boris Johnson mai rămâne puțin în Downing Street, până când partidul îi va găsi un înlocuitor.Vor fi alegeri în partid săptămâna viitoare. Cele mai mari șanse le-ar avea ministrul Apărării, Ben Wallace. În topul preferințelor este și ministrul de Externe, Liz Truss.Deși joi dimineață erau discuții despre o reorganizare a partidului până în toamnă, cu Johnson interimar până atunci, presiunea să fie înlocuit rapid este imensă. Aproape 60 de parlamentari conservatori și membri ai guvernului i-au retras sprijinul lui Johnson și i-au cerut să demisioneze.Două sondaje de săptămâna asta arătau că 70% din britanici doreau să plece. Premier de trei ani, Boris Johnson nu a avut un mandat ușor: Brexitul, pandemia, inflația record și, așa cum el spune, conducerea rezistenței Vestului la agresiunea lui Putin în Ucraina.Excentricul politician britanic, fost primar al Londrei înainte de a fi fost premier, ne-a oferit, de lungul anilor, momente amuzante memorabile.